Diari Oficial de la Generalitat Valenciana


Sumari del DOGV 1986, del 17-03-1993 (1993/827429)

ACORD de 8 de març de 1993, del Govern Valencià, pel qual aprova definitivament la modificació puntual número l sobre ampliació de reserva de sol per a dotació escolar i localització de zones verdes confrontants de les normes subsidiàries de planejament municipal de Barxeta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827429


Data del document
:   08-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 8 de març de 1993, del Govern Valencià, pel qual aprova definitivament la modificació puntual número 1 sobre ampliació de reserva de sòl per a dotació escolar i localització de zones verdes confrontants de les normes subsidiàries de planejament municipal de Barxeta (València).  
El Govern Valencià, en la reunió de 8 de març de 1993, adoptà l'acord següent:  
Vist l'expedient relatiu a la modificació numero 1 sobre ampliació de reserva de sòl per a dotació escolar i localització de zones verdes confrontants de les normes subsidiàries de planejament municipal de Barxeta (València).  
Antecedents  
Primer  
El 30 de març de 1992, el ple de l'Ajuntament de Barxeta va aprovar inicialment les modificacions números 1, 2, 3 i 4 de les normes subsidiàries de planejament del seu terme municipal i, després del pertinent període d'informació pública, en què no es va produir cap al·legació, el dia 15 de juny del mateix any les va aprovar provisionalment.  
Segon  
La Comissió Territorial d'Urbanisme de València, en la sessió del 14 d'octubre de 1992, va acordar literalment: «1r. Aprovar definitivament la modificació número 4, si bé caldrà incloure les basses i piscines com a obres majors. 2n. Emetre informe favorable sobre la modificació número 1, sense perjudici que se seguesquen els tràmits establerts en l'article 129 del Reial Decret Legislatiu 1/1992, de 26 de juny. 3r. Suspendre l'aprovació definitiva de la modificació número 2, fins que no s'esmenen les deficiències ressenyades amb anterioritat. 4t. Denegar l'aprovació definitiva de la modificació número 3 pels motius exposats».  
Tercer  
La modificació número 1 proposada té aquesta finalitat:  
a) Ampliació de la reserva de sòl per a dotació escolar, mitjançant canvi d'ús urbanístic del sòl que confronta amb aquesta dotació, qualificat de zona verda.  
b) Ampliació del sòl urbà que confronta amb la zona de dotació escolar, i qualificació d'aquest de zona verda, que actualment està classificat de sòl no urbanitzable, i es localitza aquesta ampliació en el límit sud-oest del nucli urbà de la població.  
c) Ampliació de la reserva de sòl per a dotació escolar, mitjançant canvi d'ús del sòl que confronta amb aquesta dotació, propietat de l'ajuntament, qualificat actualment d'ús residencial.  
El motiu i l?esperit de la modificació és la construcció d'un nou edifici escolar, que permetrà resoldre les necessitats actuals d'aquesta dotació escolar mitjançant l'ampliació de sòl per a l?esbarjo i l?esplai, i alhora la conveniència de la localització de l'ampliació de la zona verda de jardins i de la zona verda d'àrees de joc i d'esbarjo de xiquets al costat de la dotació escolar. Com a conseqüència de les propostes de canvi d'ús de sòl exposades s'obté aquest quadre resum de superfícies en el còmput general exposat en la memòria justificativa de les normes subsidiàries vigents, en el capítol IV, «Justificació de la delimitació del perímetre urbà», en l'apartat 4.2, «Dades estadístiques i capacitat del planejament».  
Superfícies de zones verdes i espais lliures  
Zona verda Ø 30 m segons les normes vigents 8.900 m2  
Increment en la proposta de modificació 6.875-0.040= 31 m2  
Total zona verda Ø 30 m 8.931 m2  
 8.931 m2/650 habitatge = 13,74 m2/habitatge  
Zona verda Ø 12 m segons les normes vigents 5.400 m2  
Increment en la proposta de modificació 250 m2  
Total zona verda Ø 12 m 5.650 m2  
 5.650 m2/650 habitatge = 8,69 m2/habitatge  
Centres culturals i d'ensenyament  
S'entén que la major part dels equipaments especials dibuixats en els plànols, es dedicaran a funcions culturals i educatives.  
Superfície total segons les normes vigents 5.500 m2  
Increment en la prop. de mod. 1.772+798+341+38-30= 2.919 m2  
Total zona centres culturals i d'ensenyament 8.419 m2  
 8.419 m2/650 habitatge = 12,95 m2/habitatge  
Quart  
El Conseller d'Obres Públiques, Urbanisme i Transports va emetre un informe favorable sobre el projecte mitjançant la Resolució de data 24 de novembre de 1992.  
Cinqué  
El Consell d'Estat va emetre un dictamen favorable en data 21 de gener de 1993.  
Fonaments de dret  
Primer  
La modificació número 1 de les normes subsidiàries de planejament municipal de Barxeta la justifiquen raons d'utilitat pública o d'interés general. N'és la finalitat última l'ampliació d'una dotació escolar, si bé es produeix una distinta zonificació de zones verdes previstes en les normes subsidiàries definitivament aprovades el 28 de març de 1989. Respecte d'això es modifica la zona verda que confronta amb la zona escolar per a obtenir la suficient superfície de sòl qualificat de dotació escolar i la construcció de l'ampliació del grup escolar existent. Així s'aconsegueix que totes les dotacions escolares necessàries per a aquest municipi -a causa de les dimensions d'aquest- estiguen ubicades al mateix lloc, i alhora requalificar de dotació escolar una zona de sòl urbà d'ús residencial ubicada junt a l?esmentada zona, el propietari de la qual és l'Ajuntament de Barxeta, cosa que en comporta la tramitació d'una modificació qualificada, segons disposa l'article 129 del text refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny -abans article 50 de la Llei del Sòl-. En aquest sentit, cal que l'aprove el Govern Valencià, després de l?informe favorable del Conseller d'Obres Públiques, Urbanisme i Transports i del Consell d'Estat.  
Segon  
La tramitació seguida fins a la data s'estima correcta i la documentació adequada i suficient, tenint en compte la finalitat de la modificació plantejada, i s'ajusta el seu contingut a les determinacions establertes en la legislació vigent sobre ordenació territorial i urbanística.  
Vistos els preceptes legals esmentats i la resta de legislació aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià.  
ACORDA  
Aprovar definitivament la modificació número 1 sobre ampliació de reserva de sòl per a dotació escolar i localització de zones verdes confrontants de les normes subsidiàries de planejament municipal de Barxeta (València).  
València, 8 de març de 1993.  
El Conseller Secretari del Govern Valencià,  
EMERIT BONO I MARTINEZ